text: Voldeligt overfald i Esbjerg
  12 februar 2014 kl. 05.33
  Politiet anholdte i nat en mand, der havde begået vold i Esbjerg.
  En person blev i nat udsat for vold i form af slag og spark i Skolegade i Esbjerg.
  Han kunne give et fyldestgørende signalement af voldsmanden, som politiet kunne anholde kort tid efter.
  Politiet overvejer at fremstille ham i et grundlovsforhør senere i dag.
  Han har tidligere begået vold, oplyser politiet til TV SYD.
  